EL
17.3.2023
Επίσημη Εφημερίδα της Ευρωπαϊκής Ένωσης
L 79/149
iv) να διαθέτουν κατάλληλα αποδυτήρια για την αλλαγή υποδημάτων και ενδυμάτων στην είσοδο των χώρων και των κτιρίων όπου διατηρούνται χοιροειδή· v) να διαθέτουν κατάλληλη προστασία από έντομα και κρότωνες, αν απαιτείται από την αρμόδια αρχή του οικείου κράτους μέλους, βάσει εκτίμησης κινδύνου προσαρμοσμένης στην ειδική επιδημιολογική κατάσταση της αφρικανικής πανώλης των χοίρων στο εν λόγω κράτος μέλος.
η) προστατευτική περίφραξη τουλάχιστον των χώρων όπου διατηρούνται τα χοιροειδή και των κτιρίων όπου φυλάσσονται οι ζωοτροφές και τα υλικά στρωμνής, ώστε να διασφαλίζεται ότι τα δεσποζόμενα χοιροειδή και οι ζωοτροφές και το υλικό στρωμνής τους δεν έχουν επαφή με μη εξουσιοδοτημένα πρόσωπα και, κατά περίπτωση, με άλλα χοιροειδή· θ) πρέπει να εφαρμόζεται σχέδιο βιοπροφύλαξης εγκεκριμένο από την αρμόδια αρχή του οικείου κράτους μέλους, στο οποίο να λαμβάνονται υπόψη τα χαρακτηριστικά της εγκατάστασης και η εθνική νομοθεσία· όταν ενδείκνυται, το εν λόγω σχέδιο βιοπροφύλαξης πρέπει να περιλαμβάνει τουλάχιστον: i)
την οριοθέτηση κατάλληλων «καθαρών» και «ακάθαρτων» χώρων για το προσωπικό ανάλογα με την τυπολογία της εγκατάστασης, όπως αποδυτήρια, ντους, τραπεζαρία κ.λπ.·
ii)
την καθιέρωση και επανεξέταση, κατά περίπτωση, των υλικοτεχνικών ρυθμίσεων για την είσοδο νέων δεσποζόμενων χοιροειδών στην εγκατάσταση·
iii)
τις διαδικασίες για τον καθαρισμό και την απολύμανση των μονάδων, των μεταφορικών μέσων, του εξοπλισμού και τις διαδικασίες για την υγιεινή του προσωπικού·
iv)
κανόνες σχετικά με τα τρόφιμα για το προσωπικό που βρίσκεται επιτόπου και, κατά περίπτωση και αν απαιτείται από την εθνική νομοθεσία του οικείου κράτους μέλους, απαγόρευση της διατήρησης χοιροειδών από το προσωπικό·
v)
ειδικό περιοδικό πρόγραμμα ευαισθητοποίησης του προσωπικού της εγκατάστασης·
vi)
την καθιέρωση και επανεξέταση, κατά περίπτωση, των υλικοτεχνικών ρυθμίσεων για να διασφαλίζεται ο κατάλληλος διαχωρισμός μεταξύ των διάφορων επιδημιολογικών μονάδων και για να αποφεύγεται η άμεση ή έμμεση επαφή των χοιροειδών με ζωικά υποπροϊόντα και με άλλες μονάδες της εγκατάστασης·
vii) διαδικασίες και οδηγίες για την επιβολή των απαιτήσεων βιοπροφύλαξης κατά την κατασκευή ή επισκευή των χώρων ή των κτιρίων· viii) εσωτερικούς ελέγχους ή αυτοαξιολόγηση για την επιβολή των μέτρων βιοπροφύλαξης· ix)
εκτίμηση των ειδικών κινδύνων βιοπροφύλαξης και διαδικασίες για την εφαρμογή των σχετικών μέτρων μετριασμού του κινδύνου που σχετίζονται με εγκαταστάσεις στις οποίες τα χοιροειδή διατηρούνται προσωρινά ή μόνιμα σε εξωτερικούς χώρους.